**Időpont:** 2017. szeptember 4-6.

**Helyszín:** 1053 Budapest, Egyetem tér 1-3.

**Beiratkozás:** 2017. szeptember 5. 15:00–16:30

Az ON az ELTE ÁJK hivatalos háromnapos rendezvénye, amely szeptember 5-én magában foglalja a beiratkozást is. A programok legfontosabb elemei: ismerkedés egymással, az oktatókkal és felsőbb évesekkel, a politológus szakma megismerése és egyben annak megünneplése, hogy felvettek az ország elsőszámú politológus alapképzésére.

Mindhárom napnak van egy saját fókusza – ehhez a témához kapcsolódnak a felkínált programelemek:

1# az ÁJK mint közösség

2# az ÁJK mint tudásforrás

3# az ÁJK mint lehetőség

**1# NAP KÖZÖSSÉG: ismerkedés és önismeret**

8.15–9.00 **Regisztráció** („A“ épület, Egyetem tér 1-3., I. tanterem, Somló auditórium): Itt kapjátok meg a belépőt, amivel részt vehettek a három nap eseményein, a gólyacsomagot az ÁJK-s pólóval, és megtudjátok, kik lesznek az oktató- és diákmentoraitok. Találkoztok a szaktársaitokkal és megtudjátok, hol lesznek a további programok.

9.00–9.30 **Megnyitó** (VII. tanterem, Nagy Ernő auditórium): a Kar dékánja, a Hallgatói Önkormányzat elnöke és az ON főszervezője köszönti az elsőéveseket.

9.30–10.00 **Politológus megnyitó** (I. tanterem): ***Pesti Sándor***, a Politikatudományi Intézet igazgatója, ***Szolcsányi Péter***, a HÖK politológus alelnöke és ***Mándi Tibor***, az ON politológus szervezője köszönti az elsőéves politológusokat.

10.00–11.45 **A Politikatudományi Intézet bemutatkozása** (I. tanterem): Résztvevők:

* ***Pesti Sándor***, habilitált egyetemi docens, intézetigazgató;
* ***Szabó Andrea***, egyetemi adjunktus, az MTA TK PTI osztályvezetője;
* ***Ablaka Gergely***, egyetemi tanársegéd, az alapszakos hallgatók oktatómentora;
* ***Mráz Ágoston Sámuel***, egyetemi adjunktus, a Nézőpont Intézet igazgatója, az alapszakos hallgatók oktatómentora;
* ***Tóth Csaba***, egyetemi adjunktus, a Republikon Intézet stratégiai igazgatója, az alapszakos hallgatók oktatómentora;
* ***Mándi Tibor***, egyetemi adjunktus, a mesterszakos hallgatók oktatómentora.

*11.45–13.15 Ebédszünet*

**Önismeret és csapatépítés**

*A nap programjainak célja, hogy megismerjétek egymást, és valódi közösség alakuljon ki. Segítséget kaptok ahhoz is, hogy a legtöbbet hozzátok ki magatokból az egyetemen.*

13.15–14.45 **Csoportprogram** (III. emeleti gyakorlók): Ismerkedés, csapatépítés oktató- és diákmentorok részvételével.

*14.45–15.00 Szünet*

15.00–16.30 **Csoportprogram** (III. emeleti gyakorlók): „Gyakori kérdések” – praktikus ismeretek az egyetemről.

*16.30–17.00 Uzsonnaszünet*

**Délutáni, esti programok**

17.00–20.00 **„Politics and the City”:** Vetélkedő a Hallgatói Önkormányzat szervezésében

*20.00*–*20.30 Vacsoraidő*

20.30–22.00 Ismerkedés, beszélgetés környékbeli szórakozóhelyeken

**2# NAP TUDÁS: karrierek és dilemmák (& beiratkozás)**

*A második napon a politológus szakma mint hivatás és a társadalom kapcsolatát, a politológusok felelősségét, és azt a kérdést járjuk körbe, mit is ér a diploma, és milyen karrier várhat rátok az egyetem után.*

10.00–11.45 **Politológus pályaképek** (I. tanterem)**:** Kerekasztal-beszélgetés az ELTE ÁJK politológia alapszak és politikatudomány mesterszak végzett hallgatóinak részvételével:

* ***Bita Dániel*** (belpolitikai rovatvezető, 24.hu);
* ***Csigó Zita*** (ételfotós, food stylist, gasztroblogger, csigozita.hu);
* ***Farkas Anikó*** (miniszteri kabinetfőnök, Emberi Erőforrások Minisztériuma);
* ***Horváth Attila*** ((egyetemi tanársegéd, NKE; igazgató, Magyary Zoltán szakkollégium; tudományos segédmunkatárs, MTA TK PTI)
* ***Mikecz Dániel*** (politikai elemző, Republikon Intézet, tudományos segédmunkatárs, MTA TK PTI);
* ***Törteli István*** (account team manager, Eurolex Consulting PR-ügynökség).

*11.45–13.15 Ebédszünet*

13.15–14.45 **Csoportprogram** (III. emeleti gyakorlók): Társadalmi-politikai dilemmák – vitamodellezés.

*14.45–15.00 Szünet*

15.00–16.30 **Beiratkozás** *BA-hallgatók* számára („B” épület, Kecskeméti u. 10-12.): a Tanulmányi Hivatal szervezésében, diákmentorok segítségével.

*16.30–17.00 Uzsonnaszünet*

**Délutáni, esti programok**

17.00–20.00 **Szám- és kvízháború** a Hallgatói Önkormányzat szervezésében

*20.00*–*20.30 Vacsoraidő*

20.30–22.00 Ismerkedés, beszélgetés környékbeli szórakozóhelyeken

**3# NAP LEHETŐSÉGEK: Fair**

**Egyetemi kezdeményezések, diákszervezetek bemutatkozása —** **Society Fair**

*A Fair azt hivatott bemutatni, hogy az egyetem Ti vagytok. Olyan lesz a következő három évetek, amilyenné teszitek. A kötelező tananyag mellett ugyanis az is legalább olyan fontos, hogy Ti milyen fakultatív programokon vesztek majd részt, sok esetben saját kezdeményezésre újakat is kitalálva, létrehozva. A diákszervezetek, az önszerveződés és a tehetséggondozás a kulcsa annak, hogy a diploma megszerzéséig az egyetemet a saját igényeidhez igazítsd, barátokat találj, akikkel közös az érdeklődésetek, kipróbáld magad, és feltöltsd a CV-d.*

9.00–10.00 **Politológus hallgatói szervezetek bemutatkozása** (I. tanterem): Résztvevők:

* Hallgatói Önkormányzat;
* Politológia Tudományos Diákkör;
* Bibó István Szakkollégium;
* Politológus Műhely;
* Prokon Kutató és Elemző Társaság;
* Felvételi Előkészítő Bizottság.

9.00–12.00 **Society Fair:** Több tucat szervezet mutatkozik be, köztük a kari és egyetemi Hallgatói Önkormányzat, a Felvételi Előkészítő Bizottság, a Perjátszó Kör, a jogklinikák, tudományos diákkörök és szakkollégiumok várnak interaktív programokkal – derítsd ki, hová szeretnél tartozni! Ráhangolódásképpen a fair-en megjelenő diákszervezetek bemutatkozó anyagait augusztusban folyamatosan követheted az ON Facebook oldalán.

**Párhuzamos programok**

9.00–12.00 **Egyetemi Élő Könyvtár**: Beszélgetnél a Kar vezetőivel, oktatóival? Érdekel a Kar hivatali szervezetének, tanszéki adminisztrátorainak, a Kar szolgáltatásai és működtetése munkatársainak élete, tevékenysége? Nem tudod, mi az élő könyvtár? Most minden kérdésedre választ kaphatsz! Politológus résztvevők:

* ***Pesti Sándor***, intézetigazgató: 10.00–11.00
* ***Ablaka Gergely***, oktatómentor: 10.00–12.00
* ***Tóth Csaba***, oktatómentor: 10.00–12.00
* ***Mándi Tibor***, oktatómentor: 11.00–12.00

10.00–12.00 **Közéleti vita** a Bibó István Szakkollégium jogász és politológus műhelyeinek szervezésében.

*12:00*–*13:15 Szendvicsebéd*